Dene ingkang kawastanan siti cêmêng punika woworan lêmpung kalihan wêdhi sami kathahipun, sasampuning sawo wau katanêm, lajêng kadamêlna srumbung 4 kaki mubêng, yèn tanêman wau sampun ragi inggil, lajêng kapriksanana, yèn dhoyong prayogi kasukanana adêg-adêg supados jêjêg, yèn êpangipun bengkong kapitulungana dêling supados lêncêng, ing poking pang ingkang ngandhap piyambak kêrêp mêdal trubusipun (siroeng) punika prayogi kapunthês§ ing Surakarta kakêthok. supados sampun ngantos adamêl kêraning wit lajêr utawi êpang, sabab mênawi trubusanipun lêstantun gêsang, nyuda têdhaning tanêman (cambium) ing wêkasan botên sagêd awoh, sanadyan awoha inggih namung sakêdhik tur botên eca, makatên ugi êpang sanès-sanèsipun (ing